Rikunarita-ORG/Wikinium huggingface dataset:
# Agrarizam

**Agrarizam** ili **agrarijanstvo**, rjeđe **ruralizam**, je izraz koji u najširem smislu označava socijalna društvenu ili političku filozofiju, odnosno uvjerenje kako je život na selu, odnosno ekonomija bazirana na poljoprivredi moralno superiorniji životu u gradu, odnosno ekonomiji temeljenoj na industiji i bankarstvu.

Pored toga, agrarizam može biti pojam kojim se označavaju razni društveni pokreti koji za cilj imaju "pravedniju" raspodjelu poljoprivrednih resursa, prije svega zemljišta, odnosno pokreti koji se zalažu za agrarnu reformu. U većini razvijenih zemalja, gdje je ruralno stanovništvo čini manjinu, "agrarizam" se sve manje koristi u tom smislu; umjesto toga se koristi za ideologiju, odnosno zajednički naziv za agrarne, odnosno zemljoradničke političke stranke koje nastoje zastupati interese ruralnog stanovništva.

## Vanjske veze

* "Agrarianism" Arhivirano 2009-02-08 na Wayback Machine-u in *American Conservatism: An Encyclopedia*
* "Agrarian Valhalla: The Vanderbilt 12 and Beyond" Arhivirano 2006-12-29 na Wayback Machine-u by Joseph Scotchie, *Southern Events*
* Writings of a Deliberate Agrarian
* The New Agrarian
* Agraripedia Arhivirano 2018-08-16 na Wayback Machine-u
# Konformizam

**Konformizam** je promjena ponašanja i uvjerenja prema grupi kao posljedica stvarnog ili zamišljenog pritiska grupe. Događa se kad se ljudi nađu u dvosmislenim ili novim situacijama i može se lako objasniti informacijskim utjecajem – drugi ljudi pružaju informacije o prikladnom ili očekivanom ponašanju.
Konformizam se sastoji u nekritičnom stavu o zlu, u cilju da budemo društveno prihvaćeni od grupe s kojom se poistovjećujemo, pa čak i kad ona nema ispravne stavove.

## Povezano

* Srednja struja
* Establišment

## Izvori
# Ksenofobija

**Ksenofobija** označava strah ili anksioznost prema strancima ili nepoznatom, etimološki riječi dolazi od grčkih riječi ξένος (ksenos), što znači *stranac* i φόβος (fobos) - strah. Pojam se općenito rabi za opisivanje straha ili mržnje prema stranicima ili općenito, prema ljudima drugačijim od samoga sebe. Na primjer, rasizam se ponekad opisuje kao oblik ksenofobije.

Ksenofobija implicira vjerovanje (bez obzira na njenu istinitost) da je objekt straha (mržnje) na neki način stran. Predrasude protiv žena ne mogu se smatrati oblicima ksenofobije u ovom smislu, osim u ograničenim slučajevima ekskluzivno muških društava (institucija). Pojam *ksenofilija* odnosi se na suprotnu pojavu, simpatiziranju stranaca.

"DSM-IV" pravilnik u opisu ove fobije spominje "intenzivnu anksioznost" koja slijedi izlaganju objektu fobije, bilo u stvarnom životu ili putem mašte ili video zapisa.

Postoje dva glavna objekta ove fobije:

* prvi je grupa građana u društvu, koja se po nekom kriteriju smatra izdvojenom, to su često nedavni doseljenici, no ksenofobija može biti usmjerena i prema grupi koja je dio društva već stoljećima. Ovaj oblik ksenofobije može uzrokovati (potaknuti) nasilne reakcije, a krajnji vid mu je genocid. Šovinizam je agresivni oblik nacionalizma koji iskazuje ksenofobiju.

* drugi oblik ksenofobije je primarno kulturalni, a objekti fobije su kulturalni elementi koje smatramo stranima. Sve kulture su podložne stranim utjecajima, no kulturalna ksenofobija je često vrlo usmjerena, na primjer prema posuđenicama iz stranih jezika. Ovaj oblik ksenofobije rijetko izaziva nasilje prema ljudima, no može uzrokovati političke kampanje za kulturnu ili jezičnu čistoću (rabi se izraz *purizam*). Izolacionizam, opća odbojnost prema svemu stranom ne može se opisati kao oblik ksenofobije.
# Tributarna država

**Tributarna država** je izraz kojim se opisuje država kojoj je druga, u pravilu snažnija država, obavezala ne miješati u unutrašnje stvari, ali isključivo pod uvjetom da joj se redovno isplaćuje danak (latinski: *tributum*) koji je mogao biti u novcu, robama, ali ponekad i čisto simboličke prirode.

Koncept tributarne države je veliku važnost imao u istočnoj Aziji, gdje je je kineski car sebe smatrao gospodarom cijelog civiliziranog svijeta te je kupovina robe koje su donosili trgovci iz stranih zemalja bile tumačene kao plaćanje danka, odnosno priznanje njegove ovlasti, a prodaja kineske robe na strana tržišta tumačena kao prodaja. Time se, između ostalog, zaobilazila konfucijanska zabrana bavljenja trgovinom.

Danas je koncept tributarne države napušten u međunarodnim odnosima, ali se zadržao na simboličkoj razini gdje četiri države današnje Malezije - Terengganu, Kelantan, Kedah i Pattani - svake godine šalju bunga mas, simbolički dar kralju Tajlanda, svom nekadašnjem sizerenu.

Uz pojmove tributarna država su danas vezani pojmovi država klijent, satelitska država, marionetska država.

## Povezano

* Popis tributarnih država Carske Kine
# Xinhai revolucija

| Xinhai revolucija (Revolucija 1911)
 |
| --- |
|  |
|

|  |  |
| --- | --- |
| Datum
 | 10. oktobar 1911 – 12. februar 1912
 |
| Lokacija
 | Kina |
| *Casus belli* | Wuchangski ustanak
 |
| Ishod
 | * pobjeda Kineskog revolucionarnog saveza
* abdikacija cara Xuantonga
* prestanak dinastije Qing
* uspostava Privremene vlade Republike Kine
 |

 |
| Sukobljene strane
 |
|  dinastija Qing
 | Tongmenghui Gelaohui
 |
| Komandanti i vođe
 |
|  car Xuantong,  Yuan Shikai,  Feng Guozhang  Ma Anliang,  Duan Qirui,  Yang Zengxin,  Ma Qi, razni plemići dinastije Qing
 |  Sun Yat-sen,  Huang Xing,  Song Jiaoren,  Chen Qimei,  Li Yuanhong
 |
| Snage
 |
| 200.000
 | 100.000
 |
| Žrtve i gubici
 |
| ~170.000
 | ~50.000
 |

**Xinhai revolucija** ili **Hsinhajska revolucija**, ponekad navođena i kao **Revolucija 1911. godine** ili **Kineska revolucija** je naziv za kratkotrajni građanski rat u Kini koji se odigrao od kraja 1911. do početka 1912. godine i za posljedicu imao prestanak vladavine carskog režima pod dinastijom Qing i uspostavu Republike Kine. Uzroci su bili u više decenijama akumuliranom nezadovoljstvu vladavinom mandžurske dinastije Qing, koje je većinski kinesko stanovništvo smatralo strancima, ali i nizom ponižavajućih poraza u ratovima i spremnošću Qinga da pruža teritorijalne i brojne druge ustupke zapadnim silama; ti su se procesi odlikovali kroz stvaranje niza tajnih nacionalističkih, od koja su neka prihvatila zapadne koncepte republikanstva, liberalizma i demokracije. Povod za izbijanje sukoba je bilo nastojanje Qinga da silom uguši pokret za zaštitu željeznice, odnosno nacionalizira lokalnu privatnu željeznicu u provinciju Sečuan kako bi je prodala zapadnim bankama. 10. oktobra 1911. su se u Wuchangu pobunile carske trupe Nove vojske, originalno poslane da suzbiju demonstracije. Wuchangski ustanak je poslužio kao primjer brojnim drugim revolucionarnim grupama, ali i carskim generalima koji su u sljedećih mjesec-dva počeli centralnoj vlasti otkazali poslušnost i proglašavati nezavisnost svojih provincija. Komandant carskih trupa Yuan Shikai je u višetjednoj bitci kod Yangxije uspio poraziti dio revolucionarnih snaga, ali je 1. decembra pristao na primirje, odnosno početak pregovora o mirnom rješenju sukoba. Tokom njih je pristao na ponudu revolucionara da postane prvi predsjednik novoproglašene Republike Kine; revolucija je formalno završena abdikacijom posljednjeg kineskog cara Puyija u februaru 1912. Novi režim, poznat kao Beiyanška vlada, međutim, nije bila u stanju uspostaviti autoritet, pa su, između ostalih, revoluciju Vanjska Mongolija i Tibet iskoristili da se de facto otcijepe od Kine, a sama Kina bila izložena dugogodišnjem periodu nestabilnosti i vladavine gospodara rata koji neće biti okončan sve do pobjede komunista u građanskom ratu 1949. godine. Usprkos toga, i u NR Kini i u današnjem Tajvanu (koji se smatra nasljednikom Republike Kine) se Xinhai revolucija slavi kao jedan od najvažnijih događaja nacionalne historije.
# Marionetska država

**Marionetska država** je nominalno suverena država koju *de fakto* kontroliše neka strana sila. Izraz se odnosi na vladu koju kontroliše vlada druge države kao što lutkar kontroliše marionetu. Marionetska država se opisuje i kao entitet koji spolja gledano poseduje sve činioce nezavisnosti ali je u stvari samo organ druge države koja ga je uspostavila i o čijem satelitu je reč.

## Povezano

* Banana republika
* Protektorat
* Satelitska država

## Reference

## Literatura

* James Crawford. *The creation of states in international law* (1979)
# Kinesko-sovjetski granični sukob

| Kinesko-sovjetski sukob |
| --- |
| Deo Hladnog rata i Kinesko-sovjetskog raskola |
|  sovjetski tenk tipa T-62 zarobljen na spornom otoku Damanski/Zhenbao |
|

|  |  |
| --- | --- |
| Vrijeme: | 2. mart – 11. septembar 1969 |
| Mjesto: | granica Kine i Sovjetskog Saveza |
| Rezultat: |
Status quo ante bellum |
| Teritorijalne promjene: |
granica de facto nepromijenjena, sa izuzetkom otoka Damanski/Zhenbao koji je otada uglavnom kontrolirala Kina |

 |
| Sukobljene strane |
|  Sovjetski Savez |  Kina |
| Komandanti i vođe |
|  Leonid Brežnjev |  Mao Zedong |
| Snaga |
|
658.000 ljudi |
814.000 ljudi |
| Žrtve i gubici |
|
59 mrtvih 94 ranjena (sovjetski izvori) 27 tenkova i oklopnih vozila uništeno (kineski izvori) 1 zapovjedno vozilo (kineski izvori) desetine kamiona uništenih (kineski izvori) jedan sovjetski tenk T-62 zarobljen |
71 mrtav i 68 ranjenih (kineski izvori) 200~800 mrtvih (sovjetski izvori) |

**Kinesko-sovjetski granični sukob** se odnosi na niz manjih oružanih sukoba koji su se tokom nekoliko mjeseci 1969. godine vodili između oružanih snaga Narodne Republike na jednoj, i Sovjetskog Saveza na drugoj strani. Neposredni povod su bili teritorijalni sporovi između dvije države, a sami sukobi su izbili u kontekstu kinesko-sovjetskog raskola, odnosno borbe te dvije komunističke države za prestiž među marksističkim pokretima u svijetu i dominantni položaj u Euroaziji. Uglavnom su imali oblik izoliranih čarki na granici, sa izuzetkom višednevnog sukoba na otoku Damanski/Zhenbao na rijeci Usuri, u kojem su obje strane koristile artiljeriju i oklopna vozila i nakon kojeg je otok *de facto* ostao pod kineskom kontrolom. Sukob je predstavljao prvi u historiji u kojem su međusobno sukobljene strane raspolagale nuklearnim oružjem, a odvijao se istovremeno sa Hladnim ratom, uključujući vijetnamski rat gdje su obje sukobljene strane imale istog komunističkog saveznika u Sjevernom Vijetnamu. Nastojanje da se izbjegnu potencijalno katastrofalne posljedice su u septembru 1969. godine natjerale obje strane da postepeno de-eskaliraju sukob da ga zamrznu; odnosi dvije zemlje su, međutim, ostali hladni sve do 1989. godine, a tek 1991. godine su sklopljeni prvi sporazumi kojima se nastojalo trajno riješiti granične sporove, da bi njihovo konačno rješenje predstavljao sporazum Kine sa Ruskom Federacijom 2004. godine.

## Izvori

## Literatura

* Yang, Kuisong (2000). „The Sino-Soviet Border Clash of 1969: From Zhenbao Island to Sino-American Rapprochement”. *Cold War History* **1**: 21–52. DOI:10.1080/713999906.
# Realni socijalizam

**Realni socijalizam** ili **real-socijalizam** je izraz kojim su se od 1970-ih označavalo društveno-političko uređenje odnosno službena ideologija SSSR-a i drugih država koje su pripadale Istočnom bloku.

Taj su izraz prvi počeli koristiti sovjetski i drugi istočnoblokovski teoretičari kako bi istakli razlike između njihovog sistema, odnosno shvaćanja socijalizma u odnosu na razne socijalističke sisteme, u većoj ili manjoj mjeri inspiriranih marksizmom-lenjinizmom, koji se od druge polovice 20. vijeka pojavljuju u raznim državama - Titovoj Jugoslaviji, maoističkoj Kini, kao i u nizu dekoloniziranih zemalja Trećeg svijeta čiji su novi vlastodršci svoje režima nazivali "socijalističkim".

Izraz "realni" je imao dvostruko značenje. S jedne strane se njime implicitno priznavala nesavršenost, odnosno "realnost" takvih režima nasuprot idealima kojima su trebali težiti. S druge strane se tvrdilo da su takvi socijalistički sistemi jedini mogući u tadašnjim historijskim prilikama, odnosno isticala se njihova "pragmatičnost" nasuprot radikalnijem, odnosno "utopističkom" tumačenju marksizma-lenjinizma karakterističnim kako za maoizam, tako i za razne pokrete Nove ljevice koji se javljaju 1960-ih.

Izraz "realni socijalizam" su kasnije prihvatili i kritičari sovjetskog sistema. Tako je službena ideologija SFRJ istočnoblokovske zemlje nazivala "realsocijalističkim" kako bi opisivala plansku privredu nasuprot socijalističkog samoupravljanja. Isti su izraz prihvatili i antikomunisti i desničari kako bi istakli da je sovjetski tip socijalizma - koga karakterizira totalitarni jednopartijski sistem, neefikasna planska privreda, represija - jedini "pravi" socijalizam, odnosno da svaki pokušaj da se uspostavi socijalizam dovodi do takvih rezultata.

## Vanjske veze

* (`en`) real socialism from *A Dictionary of Sociology*, 1998, originally published by Oxford University Press
* (`pl`) SOCJALIZM REALNY, Encyklopedia Interia
# Politika jednog djeteta

| **Politika planiranja porodice** |
| --- |
|  |
| Kineska porodica sa jednim djetetom u Pekingu
 |
| Tradicionalni kineski
 |  計劃生育政策  |
| Pojednostavljeni kineski
 |  计划生育政策  |
|

| Transkripcije
 |
| --- |
| Mandarinski
 |
| - Hanyu Pinyin
 | jìhuà shēngyù zhèngcè
 |

 |

**Politika planiranja porodice**, na Zapadu poznatija pod kolokvijalnim nazivom **politika jednog djeteta** jest skup zakona, administrativnih i drugih mjera u svrhu kontrole populacije koja se primjenjivala u Narodnoj Republici Kini od 1976. do 2015. u svrhu spriječavanja nekontroliranog i potencijalno štetnog rasta stanovništva. Njena glavna mjera jest strogo ograničavanje parovima i majkama da imaju jedno dijete; ona se ne primjenjuje univerzalno, te su od nje izričito izuzeti pripadnici etničkih manjina; smatra se kako se režim jednog djeteta strogo primjenjuje samo na 36 % stanovništva, dok je za 53 % dozvoljeno drugo dijete ukoliko je prvo dijete bilo ženskog spola. Mjere su najavljene 1978. godine, a službeno su se počele primjenjivati 18. septembra 1980. godine. Za njih su zadužene posebne državnim agencije na provincijskim i nižim razinama, koje je najčešće provode kroz sistemom globa i raznih financijskih kazni, mada su česti navodi da su se ponekad koristili i prisilni abortusi i sterilizacija. Prema dostupnim anketama, većina Kineza podržava politiku, s obzirom da se smatra zaslužnom za izbjegavanje problema sa prenaseljenošću i zagađenjem koje bi izazvao nekontrolirani rast, kao i dramatičan rast kineske ekonomije u prethodnim decenijama. U inozemstvu je politika jednog djeteta izazvala oprečne reakcije - čest je predmet optužbi za drastično kršenje najelementarnijih ljudskih prava, dok se u dijelu ekoloških krugova promiče kao recept za rješavanje ekonomskih i drugih problema drugih zemalja koje muči prenaseljenost. Posljednjih godina se u NR Kini, međutim, počelo stvarati mišljenje da je politika, originalno zamišljena "za jednu generaciju" postigla svoj cilj, odnosno da bi počela stvarati kontraproduktivne posljedice u obliku naglog starenja stanovništva nalik na Japan i druge zapadne zemlje. 29. oktobra 2015. je KP Kine na svom kongresu objavila kako će se politika ukinuti, odnosno zamijeniti mnogo blažom politikom dva djeteta.

## Povezano

* Maltuzijanstvo

## Izvori
# 1650-e pr. n. e.

|  |  |
| --- | --- |
| **Milenijum:** | 2. milenijum pne. |
| **Vjekovi:** | 18. vijek pne. – **17. vijek pne.** – 16. vijek pne. |
| **Decenije:** | 1680-e pne. 1670-e pne. 1660-e pne. – **1650-e pne.** – 1640-e pne. 1630-e pne. 1620-e pne. |
| **Godine:** | 1659 pne. 1658 pne. 1657 pne. 1656 pne. 1655 pne. 1654 pne. 1653 pne. 1652 pne. 1651 pne. 1650 pne. |
| **Kategorije:** | Rođenja – Smrti – Arhitektura Nastanci – Prestanci
 |

## Događaji i trendovi

* cca. 1655. pne. – Tan-Uli, vladar Elamskog Carstva, umire.
* cca. 1650. pne. – Grci počinju živjeti u Mikeni.
* cca. 1650. pne. – Završetak Srednjeg kraljevstva u Drevnom Egiptu (drugi datum je 1674. pne.).
* cca. 1650. pne. – Početak Drugog prijelaznog perioda u Drevnom Egiptu (drugi datum je 1674. pne.).
* Egipat – Početak Sedamnaeste dinastije.

## Značajne osobe
# 618.

|  |  |
| --- | --- |
| Milenijum:
 | 1. milenijum
 |
| Vjekovi:
 | 6. vijek – **7. vijek** – 8. vijek
 |
| Decenija:
 |  580-e  590-e  600-e  – 610-e –  620-e  630-e  640-e  |
| Godine:
 | 615 616 617 – **618** – 619 620 621
 |

Godina **618.** (**DCXVIII**) bila je redovna godina koja počinje u nedjelju u julijanskom kalendaru. Oznaka 618. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

Kovanica dinastije Tang
## Događaji

* 18.6. - Kineski general Li Yuan (car Gaozu) formalno preuzima carsko prijestolje, čime prema tradicionalnim tumačenjima prestaje vladavina dinastije Sui i počinje vladavina dinastije Tang.
* Tong Khan postaje kagan Zapadnih Turaka, osnovavši državu od koje će kasnije nastati Hazarski kaganat.
* U arapskom gradu Medina počinje građanski rat.

## Rođenja

* Li Tai, kineski princ iz dinastije Tang (u. 652)

## Smrti

* 11.4.- Car Yang od Suija (r. 569)
* 11.4. - Yang Gao
* april - Yu Shiji, kineski kancelar
* Dou Wei, kineski službenik dinastije Tang koji je postao prvi kancelar dinastije Tang
* 3.9. - Xue Ju, kineski gospodar rata i samozvani car Qina
* 8.11. - Papa Adeodat I
* 14.12. - Xue Rengao, kineski gospodar rata i samozvani car Qina
* Fíngen mac Áedo Duib, kralj Munstera u Irskoj
* Sveti Kevin od Glendalougha, kršaćnski pustinjak u Irskoj
* Yang Hao, kineski pretendent na prijestolje
* Yang Jian
* Yang Xiu, kineski princ

## Reference
# 589.

|  |  |
| --- | --- |
| Milenijum:
 | 1. milenijum
 |
| Vjekovi:
 | 5. vijek – **6. vijek** – 7. vijek
 |
| Decenija:
 |  550-e  560-e  570-e  – 580-e –  590-e  600-e  610-e  |
| Godine:
 | 586 587 588 – **589** – 590 591 592
 |

Godina **589.** (**DLXXXIX**) bila je redovna godina koja počinje u subotu u julijanskom kalendaru. Oznaka 589. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

Ujedinjena Kina pod dinastijom Sui
## Događaji

* Trupe sjeverne kineske dinastije Sui zauzimaju i uništavaju Jiankang (današnji Nanjing), prijestolnicu dinastije Chen, posljednje od Južnih dinastija. Njen posljednji vladar, princ Chen Shubao, se predaje, a car Wen od Suija postaje prvi vladar ujedinjene Kine poslije više od četvrt milenijuma.
* Na poziv vizigotskog kralja Rekareda održani Treći sabor u Toledu na kojima je Vizigotima naloženo da se odreknu arijanstva i prihvate "pravovjerno" nikejsko kršćanstvo (katoličanstvo).
* Održan u Sabor u Narbonneu.
* Kineski učenjak Yan Zhitui prvi put u ljudskoj historiji spominje toaletni papir.
* 17.10. – Rijeka Adige se izlijeva iz korita, potopivši crkvu sv. Zenona i oštetivši zidine Verone.
* kraj godine - Kuga pogađa Rim, i od nje pobolijeva papa Pelagije II.

## Rođenja

* Bavo, kršćanski svetac
* Li Jiancheng, kineski carski princ

## Smrti

* 1.3. – Sveti David, svetac zaštitnik Walesa
* Car Sushun, car Japana
* Supruga Zhang Lihua

## Reference
# 906.

*Ovo je članak o godini 906.*

|  |  |
| --- | --- |
| Milenijum:
 | 1. milenijum
 |
| Vjekovi:
 | 9. vijek – **10. vijek** – 11. vijek
 |
| Decenija:
 |  870-e  880-e  890-e  – 900-e –  910-e  920-e  930-e  |
| Godine:
 | 903 904 905 – **906** – 907 908 909
 |

906.. po kalendarima
| Gregorijanski
 | 906.. (CMVI) |
| Ab urbe condita
 | 1659.
 |
| Islamski
 | 293–294.
 |
| Iranski
 | 284–285.
 |
| Hebrejski
 | 4666–4667.
 |
| Bizantski
 | 6414–6415.
 |
| Koptski
 | 622–623.
 |
| Hindu kalendari
 |
| • *Vikram Samvat* | 961–962.
 |
| • *Shaka Samvat* | 828–829.
 |
| • *Kali Yuga* | 4007–4008.
 |
| Kineski
 |
| • Kontinualno
 | 3542–3543.
 |
| • 60 godina
 | Yang Vatra Tigar (od kineske Ng.) |
| Holocenski kalendar
 | 10906.
 |
| p • r • u |
| Podrobnije: Kalendarska era |

Godina **906.** (**CMVI**) bila je redovna godina koja počinje u srijedu u julijanskom kalendaru.

## Događaji

* Bitka kod Fritzlara u kojoj Konradini nanose poraz grofovima iz kuće Babenberg te se nameću kao vojvode Frankonije. U njoj gine Konrad Stariji; njegov sin Konrad I će godine 911 biti izabran za istočnofranačkog kralja.
* Sinod u Sconeu, tokom koga škotski svećenici traže reformiranje evanđelja bez uticaja ili autoriteta pape Sergija III.

## Rođenja

## Smrti

* Kralj Dae Wihae od Balhaea

## Reference
# Stéphane Courtois

| Stéphane Courtois |
| --- |
|  |
| Rođenje | 25. novembra 1947.  (1947-11-25) Dreux, Eure-et-Loir, Francuska  |
| Nacionalnost | francuska |
| Zanimanje | historičar, nastavnik |
| Poslodavac | Institut catholique d'études supérieures |
| Poznat/a po | autor *Crne knjige komunizma* |
| Titula | Doctor *honoris causa* Međunarodnog slobodnog univerziteta u Moldaviji. |

**Stéphane Courtois** (25. novembar 1947 - ) je francuski historičar i univerzitetski profesor, najpoznatiji kao jedan od autora i izdavač *Crne knjige komunizma*. Courtois, koji je u mladosti bio radikalni ljevičar i prigrlio militantni maoizam, kasnije se preobratio u gorljivog antikomunista te karijeru posvetio izučavanju komunističke represije i zločina. Njegova istraživanja su ga dovela do zaključka da je komunizam odgovoran za najmanje 100 miliona smrti u 20. vijeku, te da se zbog toga treba smatrati najsmrtonosnijom ideologijom u historiji.

## Reference
# Wu kineski

**Wu kineski** (wu; ISO 639-3: wuu Arhivirano 2008-12-17 na Wayback Machine-u), jedan od 13 sinitičkih ili kineskih jezika, odnosno makrokineskog jezika, kojim govori 77.201.820 Wu Kineza, koji čine dio nacionalnosti Han. Wu kineski raširen je južno od rijeke Changjiang i to istočno od Zhenjianga, na otoku Chongming i ušću Changjianga. Sjeverno od rijeke u okolici Nantonga, Haimena, Qidonga i Qingjianga. Govori se i u provinciji Zhejiang južno do Quzhoua, Jinhua i Wenzhoua; 1.820 u SAD-u.

Postoji više dijalekata: taihu (s pod-dijalektima piling, su-hu-jia, tiaoxi, hangzhou, lin-shao, yongjiang), jinhua (kinhwa), taizhou, oujiang, wuzhou, chuqu (pod-dijalekti chuzhou, longqu), xuanzhou (s tongjing, taigao, shiling), šangajski.

Šangajsko narječje je najvažnija inačica wu jezika kojemu je Šangaj glavno središte.

## Izvori

## Literatura

* Globalization, National Culture and the Search for Identity Arhivirano 2010-12-10 na Wayback Machine-u
* Modernisation a Threat to Dialects in China Arhivirano 2016-03-04 na Wayback Machine-u – An excellent article originally from Straits Times Interactive through YTL Community website
* Middlebury Expands Study Abroad Horizons Arhivirano 2005-03-09 na Wayback Machine-u
* Mind your language (from The Standard, Hong Kong) – This newspaper article provides a deep insight on the danger of decline in the usage of dialects
* China: Dialect use on TV worries Beijing (originally from Straits Times Interactive, Singapore and posted on AsiaMedia Media News Daily from UCLA) Arhivirano 2014-03-07 na Wayback Machine-u – Article on the use of dialects other than standard Mandarin in China where strict media censorship is high.
* Standard or Local Chinese – TV Programs in Dialect (from Radio86.co.uk) Arhivirano 2007-06-03 na Wayback Machine-u – Another article on the use of dialects other than standard Mandarin in China.

* Zhao Yuanren [Zhào Yuánrèn 赵元任]: **Contrastive aspects of the Wu dialects**. In: Language 43:1 (1967), S. 92-101.
* Jerry Norman: **Chinese** (Cambridge, 1988). Enthält einen Überblick über die chinesischen Dialekte.
* Zhào Yuánrèn 赵元任: **Xiàndài Wúyǔ de yánjiū** 《现代吴语的研究》 (*Studien über die modernen Wu-Dialekte*, 1928).
* Qián Nǎiróng 钱乃荣: **Dāngdài Wúyǔ yánjiū** 《当代吴语研究》 (*Studien über die Wu-Dialekte der Gegenwart*, 1992).

## Vanjske veze

* Ethnologue (14th)
* Ethnologue (15th)

### Resursi na Wu dijalektu

* glossika.com
	+ Classification of Wu Dialects – By James Campbell
	+ Tones in Wu Dialects – Compiled by James Campbell
* Wu Chinese Online Association (pojednostavljeni kineski: 吴语协会) - A website aimed at modernization of Wu Chinese, including basics of Wu, Wu romanization scheme, pronunciation dictionaries of different dialects, Wu input method development, Wu research literatures, written Wu experiment, Wu orthography, a discussion forum etc.
* “The elegant language in Jiangnan area” (pojednostavljeni kineski: 江南雅音话吴语)
* Tatoeba Project Tatoeba.org - Examples sentences in Shanghainese dialect, and in Suzhouan dialect.